### *Sirdaryo viloyat adliya boshqarmasi*

### *boshlig’ining 2023-yil \_\_\_-sentabrdagi*

*\_\_\_\_-um sonli buyrug‘iga 2-sonli ilova*

**Ekologiya, atrof-muhitni muhofaza qilish va iqlim o‘zgarishi vazirligi hamda uning tarkibiy tuzilmalari tomonidan an’anaviy shaklda davlat xizmati ko‘rsatish holatini o‘rganish yuzasidan**

**SAVOLNOMA**

##### Davlat xizmatlarini ko‘rsatish muddatlariga amal qilish, davlat xizmatlari ko‘rsatishni rad etishning asosliligi, davlat xizmatlarini ko‘rsatishda ortiqcha hujjatlarning talab qilinishi, mezonlari asosida quyidagi davlat xizmatlarini o‘ranish:

##### 1. Vazirlar Mahkamasining 2021-yil 16-fevraldagi 75-son qarori bilan tasdiqlangan O‘zbekiston Respublikasi hududiga olib kirish va respublika hududidan olib chiqishda ekologik xavfli mahsulotlar va chiqindilarni majburiy ekologik sertifikatlashtirish tartibi to‘g‘risidagi nizom talablariga rioya etish ahvolini o‘rganish.

##### 2. Vazirlar Mahkamasining 2022-yil 25-martdagi 133-son qarori bilan tasdiqlangan Yer qa’ri uchastkalaridan foydalanish huquqi uchun ruxsatnomalar berish tartibi to‘g‘risida nizom talablariga rioya etish ahvolini o‘rganish.

##### 3. Vazirlar Mahkamasining 2020-yil 30-yanvardagi 50-son qarori bilan tasdiqlangan O‘zbekiston Respublikasiga olib kiriladigan “M” va “N” toifalardagi g‘ildirakli yangi transport vositalarining ekologik toifa talablariga muvofiqligini ekologik sertifikatlash tartibi to‘g‘risida nizom talablariga rioya etish ahvolini o‘rganish.

**4.** Vazirlar Mahkamasining 2002-yil 21-fevraldagi 62-son qarori bilan tasdiqlangan O‘zbekiston Respublikasi hududi orqali maxsus yuklar va harbiy tarkiblar tranzitiga ruxsatnomalar berish va uning amalga oshirilishini nazorat qilish tartibi to‘g‘risidagi nizom talablariga rioya etish ahvolini o‘rganish.

**5.** Vazirlar Mahkamasining 2020-yil 7-sentabrdagi 541-son qarori bilan tasdiqlangan Davlat ekologik ekspertizasi to‘g‘risidagi nizomga asosan davlat xizmatini ko‘rsatish tartibi va muddatlariga rioya etish ahvolini o‘rganish.

**6.** Davlat o‘rmon fondi uchastkalarida ovchilik yo‘llanmasini berish, Davlat o‘rmon fondi yerlarini ijaraga berish, O‘rmon fondi yerlarida pichan o‘rish va mol boqish uchun ruxsatnoma berish davlat xizmatlari ko‘rsatilishi tartibiga rioya etish ahvolini o‘rganish.

**7.** Arxivdan gidrometeorologik ma’lumotlar berish, Ixtisoslashtirilgan gidrometeorologik ma’lumotlar olish, Sel toshqini va qor ko‘chkisi yuzasidan hududlarni tekshirish, Maxsus ekologik ma’lumotlar berish, Gidrometeorologik asboblarni va o‘lchov vositalarini qiyoslash to‘g‘risida sertifikat olish, Maxsus gidrometeorologik ma’lumotni berish davlat xizmatlari ko‘rsatilishi tartibiga rioya etish ahvolini o‘rganish.

**8.** Davlat xizmatlari yagona reyestrida (roʻyxat raqami 3181, 2019-yil   
13-sentabr) nazarda tutilmagan davlat xizmatlari koʻrsatilishi ahvolini o‘rganish.

**9.** Har bir yo’nalishda 2022-yil va 2023-yilning 6 oyi davomida ko’rsatilgan davlat xizmatlari bo’yicha statistik ma’lumotlarni umumlashtirib o’rganish.

*Izoh: o‘rganish davomida uning predmetiga oid boshqa masalalar ham o‘rganilishi hamda zarur ma’lumotlar talab qilib olinishi mumkin.*